Държавен вестник, бр. 38, 2021 г., стр. 5

БРОЙ  38	
Д Ъ Р Ж А В Е Н  В Е С Т Н И К 	
СТР.  5  
Приложение № 1 
към чл. 1 
ПЛАН
за развитие на въоръжените сили на
Република България до 2026 г.
УВОД 
Стратегическата среда на сигурност в 
средносрочна перспектива ще се характери-
зира с нарастваща динамика, ускоряване и 
усложняване на дестабилизиращите процеси 
и все по-трудно идентифициране на произхода 
и обхвата на заплахите и рисковете. Хибрид-
ните заплахи се затвърждават като основен 
фактор за все по-негативно въздействие върху 
националната и съюзната сигурност, като в 
този контекст ще се размива границата между 
състоянието на мир и криза.
НАТО и ЕС ще продължат да бъдат основ-
ни стълбове на архитектурата на сигурност 
в глобален и регионален мащаб, като НАТО 
ще остане най-мощният съюз за колективна 
отбрана в света. В този контекст въоръжените 
сили ще развиват отбранителни способности, 
гарантиращи националната и съюзната сигур-
ност, позволяващи провеждането на операции 
по определените мисии.
С настоящия план ще се продължи разви-
тието на въоръжените сили, реализирано в 
хода на изпълнението на Плана за развитие на 
въоръжените сили до 2020 година, при който 
фокусът беше насочен към усъвършенстване 
на отбранителните способности, оптимизира-
не на структурите и окомплектоване с личен 
състав. На оперативно ниво беше формирано 
Съвместното командване на специалните опе-
рации, което осигури по-висока съгласуваност 
със съюзниците и постигане на архитектурна 
близост със структурите на Силите за спе-
циални операции в Алианса. Предприетите 
промени на тактическо ниво подпомогнаха 
снижаването на темповете за нарастване на 
некомплекта, особено в основни формиро-
вания, пряко ангажирани за постигане на 
Целите за способности.
Планът за развитие на въоръжените сили 
на Република България до 2026 г. е разработен 
в съответствие с Програмата за развитие на 
отбранителните способности на въоръжените 
сили на Република България 2032 (по-нататък 
Програма 2032) и определя параметрите за 
развитие и основните насоки за изграждане на 
отбранителните способности на въоръжените 
сили до 2026 г.
I. Общи положения.
Планът за развитие на въоръжените сили 
на Република България до 2026 г. (по-нататък 
План) е разработен на основание чл. 60е от 
Закона за отбраната и въоръжените сили на 
Република България и във връзка с т. 9 от 
Програма за развитие на отбранителните спо-
собности на въоръжените сили на Република 
България 2032, приета с Решение на 44 Народ-
но събрание, обн. в ДВ, бр. 13 от 16.02.2021 г.
Планът се приема от Министерския съвет 
на основание чл. 22, ал. 2, т. 6 от Закона за 
отбраната и въоръжените сили на Република 
България. 
1. Предназначение. 
Планът е основен средносрочен стратеги-
чески документ на въоръжените сили, който 
отразява приетата от Народното събрание 
на Република България Програма 2032, като 
организира и осигурява нейното изпълнение 
и регламентира изграждането и развитието 
на отбранителни способности в първия етап 
от реализирането є.
В Плана са определени практическите 
стъпки във времето до 2026 г., с които ще 
се реализира Програма 2032 така, че да се 
изградят и поддържат способностите на въ-
оръжените сили, адекватни на средата на 
сигурност. 
2. Цел на Плана.
Целта на Плана е да създаде условия за 
изпълнението на конституционните задъл-
жения на въоръжените сили на Република 
България, както и на поетите национални 
ангажименти към колективната отбрана на 
НАТО и Общата политика за сигурност и 
отбрана (ОПСО) на ЕС.
Реализирането на тази цел ще се осъщест-
ви чрез:
 – изграждане, поддържане и развиване на 
минимално необходимите приоритетни отбра-
нителни способности на въоръжените сили в 
периода 2021 – 2026 г., като част от способно-
стите с дефицит и способностите за поддържане 
и развитие за периода 2021 – 2032 г.; 
 – въвеждане на нова функционална струк-
тура на въоръжените сили;
 – изменения в организационната структура 
и числеността на въоръжените сили;
 – трансформиране на системата за ръко-
водство, командване и управление на въоръже-
ните сили, нейните елементи и функциониране;
 – оптимизиране на системите за логис-
тична поддръжка, комуникационно-инфор-
мационна поддръжка и киберотбрана, както 
и военно-образователната система;
 – адекватно финансово осигуряване на 
дейностите, заложени в Плана.
3. Обхват на Плана и етапи за развитие и 
реорганизиране на въоръжените сили.
Планът обхваща основните дейности за 
развитие на въоръжените сили през периода